ddrg/super_eurlex huggingface dataset:
(7)

Komisija je zbrala in preverila vse informacije, ki so bile po njenem mnenju potrebne za ugotovitev dampinga, nastale škode in interesa Unije. Preveritveni obiski so bili izvedeni v prostorih naslednjih družb: (a) proizvajalci v Uniji: — BP Aromatics Limited NV, Geel, Belgija, — CEPSA Química, S.A., Madrid, Španija, — Lotte Chemical UK Ltd (prej Artenius), Wilton, Redcar, Združeno kraljestvo; (b) uvoznik v Uniji: — Mitsui & Co. Benelux NV, Bruselj, Belgija (c) uporabniki v Uniji: — DSM Powder Coating Resins B.V., Zwolle, Nizozemska, — M&G Polimeri Italia SPA, Patrica (Frosinone), Italija, — NOVAPET S.A., Barbastro (Huesca), Španija, — UAB NEO Group, Klaipeda, Litva; (d) proizvajalci izvozniki na Tajskem: — TPT Petrochemicals Public Company Ltd., Bangkok, Tajska (v nadaljnjem besedilu: TPT), — Indorama Petrochem Ltd., Bangkok, Tajska (v nadaljnjem besedilu: Indorama), — Siam Mitsui PTA Company Ltd., Bangkok, Tajska (v nadaljnjem besedilu: SMPC); (e) povezani izvoznik: — Mitsui Chemicals Inc, Tokio, Japonska (v nadaljnjem besedilu: MCI) – zastopnik izvozne prodaje in delničar SMPC.
(2)

Vloga zajema tudi dajanje na trg drugih proizvodov, ki niso živila in krma ter vsebujejo koruzo MIR604xGA21 ali so iz nje sestavljeni, za enako uporabo kot katera koli druga koruza, razen za gojenje. Zato vloga v skladu s členom 5(5) in členom 17(5) Uredbe (ES) št. 1829/2003 vključuje podatke in informacije v skladu s prilogama III in IV k Direktivi 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (2) ter informacije in sklepe o oceni tveganja, opravljeni po načelih iz Priloge II k Direktivi 2001/18/ES. Vloga vključuje tudi načrt spremljanja učinkov na okolje v skladu s Prilogo VII k Direktivi 2001/18/ES.
SL Uradni list Evropske unije L 344/36

SKLEP SVETA

z dne 13. decembra 2011

o začetku avtomatizirane izmenjave podatkov o DNK v Litvi

(2011/887/EU)

SVET EVROPSKE UNIJE JE –

ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 2(3) in člena 25 Sklepa,

ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) ter zlasti člena 20 Sklepa in poglavja 4 Priloge k Sklepu,

ob upoštevanju naslednjega:

(1) V skladu s Protokolom o prehodni ureditvi, priloženim Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

(2) Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

(3) Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki je oprto na vprašalnik. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

(4) Litva je v skladu s členom 36(2) Sklepa 2008/615/PNZ obvestila generalni sekretariat Sveta o nacionalnih zbirkah podatkov o preiskavah DNK, za katere se uporabljajo pogoji za avtomatizirano iskanje iz člena 3(1) ter členi 2 do 6 navedenega sklepa.

(5) V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

(6) Litva je izpolnila vprašalnik o varstvu podatkov in vprašalnik o izmenjavi podatkov o DNK.

(7) Litva je opravila uspešen preskus z Avstrijo.

(8) V Litvi je bil opravljen ocenjevalni obisk, o katerem je avstrijska ocenjevalna skupina pripravila poročilo in ga poslala ustrezni delovni skupini Sveta.

(9) Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave podatkov o DNK, je bilo predloženo Svetu –

SPREJEL NASLEDNJI SKLEP:

Člen 1

Litva za namene avtomatiziranega iskanja in primerjave podatkov o DNK v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi členov 3 in 4 navedenega sklepa, in sicer z dnem začetka veljavnosti tega sklepa.

Člen 2

Ta sklep začne veljati na dan sprejetja.

V Bruslju, 13. decembra 2011 Za Svet Predsednik M. CICHOCKI

(1) UL L 210, 6.8.2008, str. 1.

(2) UL L 210, 6.8.2008, str. 12.
(6)

Evropski svet je 12. in 13. decembra 2002 v Københavnu sprejel deklaracijo, v kateri je določeno, da se ureditev „Berlin plus“ in njeno izvajanje uporablja le za tiste države članice, ki so tudi članice Nata ali članice „partnerstva za mir“, na podlagi katerega so sklenile dvostranske sporazume o varnosti z Natom –
(2)

Na teh območjih so cene plinskega olja in neosvinčenega bencina višje od povprečnih cen na ostalem ozemlju Združenega kraljestva, zaradi česar so lokalni potrošniki goriva v slabšem položaju. Razlika v ceni izhaja iz dodatnih stroškov na enoto zaradi zemljepisne lege otokov, majhnega števila prebivalcev in dobave razmeroma majhnih količin goriva.
1.

člen 2(1) se nadomesti z naslednjim: „1. Člen 1 se ne uporablja za: (a) prodajo, dobavo, prenos ali izvoz nesmrtonosne vojaške opreme ali opreme, ki bi se lahko uporabila za notranjo represijo, namenjene zgolj za humanitarno uporabo ali zaščito ali za programe Združenih narodov (ZN) in Unije za vzpostavljanje institucij, ali za operacije Unije in ZN za krizno upravljanje; (b) prodajo, dobavo, prenos ali izvoz nesmrtonosne vojaške opreme ali nesmrtonosne opreme, ki bi se lahko uporabila za notranjo represijo, in ki je namenjena izključno temu, da policiji in orožnikom Republike Gvineje omogoči uporabo zgolj ustrezne in sorazmerne sile pri vzdrževanju javnega reda; (c) prodajo, dobavo, prenos ali izvoz nebojnih vozil, ki so bila izdelana ali opremljena z materiali za balistično zaščito in so namenjena izključno za zaščito osebja Unije in njenih držav članic v Republiki Gvineji; (d) zagotavljanje tehnične pomoči, posredniških in drugih storitev v zvezi s to opremo ali takšnimi programi in operacijami; (e) zagotavljanje financiranja in finančne pomoči v zvezi s predmeti iz (a) do (c) ali programi in operacijami iz (a), pod pogojem, da je takšen izvoz in takšno pomoč vnaprej odobril ustrezen pristojni organ.“
(4)

Komisija zaradi določitve sektorjev ali delov sektorjev, ki veljajo za izpostavljene visokemu tveganju premestitve emisij CO2, na ravni Unije oceni, kolikšna je verjetnost za zadevni sektor ali del sektorja, da na ustrezni ravni razčlenitve prenese neposredni strošek potrebnih pravic in posredne stroške višjih cen električne energije, ki so posledica izvajanja Direktive 2003/87/ES, na cene proizvodov brez večje izgube tržnega deleža na račun naprav zunaj Unije, ki so manj učinkovite glede emisij CO2. Te ocene morajo temeljiti na povprečni ceni ogljika v skladu z oceno učinka Komisije, ki spremlja sveženj izvedbenih ukrepov za cilje Unije o podnebnih spremembah in obnovljivi energiji za leto 2020, in če so razpoložljivi, na podatkih o trgovanju, proizvodnji in dodani vrednosti iz zadnjih treh let za posamezen sektor ali del sektorja.
SL Uradni list Evropske unije C 289/7

ODLOČBA SODIŠČA

z dne 13. septembra 2011

o vlaganju in vročanju procesnih aktov prek aplikacije e-Curia

(000/2011/)

SODIŠČE JE –

ob upoštevanju Poslovnika, zlasti členov 37(7) in 79(3),

ob upoštevanju naslednjega:

(1) Da bi se upošteval razvoj komunikacijskih tehnologij, je bila razvita računalniška aplikacija, ki omogoča vlaganje in vročanje procesnih aktov po elektronski poti.

(2) Ta aplikacija, ki temelji na mehanizmu elektronskega preverjanja istovetnosti, pri katerem se uporabi uporabniško ime v povezavi z geslom, glede izmenjanih dokumentov izpolnjuje zahteve po avtentičnosti, celovitosti in zaupnosti –

ODLOČILO:

Člen 1

Računalniška aplikacija z imenom „e-Curia“, skupna trem sodiščem, ki sestavljajo Sodišče Evropske unije, omogoča vlaganje in vročanje procesnih aktov po elektronski poti pod pogoji, določenimi v tej odločbi.

Člen 2

Za uporabo te aplikacije je treba imeti osebno uporabniško ime in osebno geslo.

Člen 3

Procesni akt, vložen prek e-Curie, se šteje za izvirnik tega akta v smislu člena 37(1), prvi pododstavek, Poslovnika, če je bilo za to vložitev uporabljeno uporabniško ime in geslo zastopnika. Ta identifikacija velja kot podpis zadevnega akta.

Člen 4

Aktu, vloženemu prek e-Curie, je treba priložiti vse priloge, ki so v njem navedene, in njihov seznam.

Ni pa treba vložiti overjenih prepisov aktov, vloženih prek e-Curie, in njihovih morebitnih prilog.

Člen 5

Procesni akt se šteje za vložen v smislu člena 37(3) Poslovnika, ko zastopnik odobri vložitev tega akta.

Upošteva se čas v Velikem vojvodstvu Luksemburg.

Člen 6

Procesni akti, vključno s sodbami in sklepi, so prek e-Curie vročeni zastopnikom strank, če so se ti izrecno strinjali s tem načinom vročanja ali če so v okviru neke zadeve vanj privolili tako, da so vložili procesni akt prek e-Curie.

Procesni akti so prek e-Curie vročeni tudi državam članicam, drugim državam podpisnicam Sporazuma o Evropskem gospodarskem prostoru in institucijam, organom, uradom ali agencijam Unije, ki so se strinjali s tem načinom vročanja.

Člen 7

Naslovniki vročitev iz prejšnjega člena so z elektronskim sporočilom obveščeni o vseh vročitvah, ki so prek e-Curie naslovljene na njih.

Procesni akt je vročen, ko naslovnik (zastopnik ali njegov asistent) zahteva dostop do tega akta. Če te zahteve za dostop ni, se šteje, da je akt vročen ob izteku sedmega dne, ki sledi dnevu, ko je bilo poslano elektronsko sporočilo z obvestilom.

Če stranko zastopa več agentov ali odvetnikov, se za izračun rokov upošteva prva opravljena zahteva za dostop.

Upošteva se čas v Velikem vojvodstvu Luksemburg.

Člen 8

Sodno tajništvo določi pogoje uporabe e-Curie in skrbi, da se ti upoštevajo. Če se e-Curia ne uporablja v skladu s temi pogoji, je mogoče zadevni uporabniški račun dezaktivirati.

Sodišče sprejme potrebne ukrepe za zaščito e-Curie pred vsemi zlorabami ali zlonamerno uporabo.

Uporabnik je z elektronskim sporočilom obveščen o vseh ukrepih, sprejetih na podlagi tega člena, ki mu preprečujejo uporabo njegovega uporabniškega računa.

Člen 9

Ta odločba začne veljati dan po objavi v Uradnem listu Evropske unije.
(1)

Nizozemski organi so Komisijo v skladu s členom 20(2) Direktive 2003/96/ES obvestili, da neuporaba določb o nadzoru in gibanju Direktive Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (2) za dodatke pod oznako KN 3811 kombinirane nomenklature, kakor je bila spremenjena z Uredbo Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (3), ki so obdavčeni v skladu z Direktivo 2003/96/ES, lahko privede do utaje, izogibanja plačevanja ali zlorabe davkov. Nizozemski organi so zato zaprosili, da se določbe o nadzoru in gibanju Direktive 2008/118/ES uporabljajo tudi za oznako KN 3811.
1.

člen 1 se nadomesti z naslednjim: „Člen 1 Za razvrščanje prašičjih trupov na Madžarskem se v skladu s točko 1 oddelka B.IV Priloge V k Uredbi Sveta (ES) št. 1234/2007 (4) odobri uporaba naslednjih metod: (a) napravi, imenovani „Fat-O-Meater FOM S70“ in „Fat-O-Meater FOM S71“, in z njima povezane metode ocenjevanja, ki so podrobno opredeljene v delu I Priloge; (b) naprava, imenovana „Ultra FOM 300“, in z njo povezane metode ocenjevanja, ki so podrobno opredeljene v delu II Priloge; (c) naprava, imenovana „OptiScan-TP“, in z njo povezane metode ocenjevanja, ki so podrobno opredeljene v delu III Priloge; (d) naprava, imenovana „IM-03“, in z njo povezane metode ocenjevanja, ki so podrobno opredeljene v delu IV Priloge; (e) naprava, imenovana „OptiGrade-MCP“, in z njo povezane metode ocenjevanja, podrobno opredeljene v delu V Priloge. Glede naprave „Ultra FOM 300“ iz točke (b) prvega pododstavka mora biti po opravljenem postopku merjenja možno preveriti na trupu, ali je naprava izmerila vrednosti meritve BF in LD na mestu iz točke 3 dela II Priloge. Ob izpeljavi postopka merjenja se označi ustrezno mesto merjenja.
(3)

Odbor iz člena 3(3) Priloge I k Protokolu št. 3 o Statutu Sodišča Evropske unije je zasedal 13. in 14. januarja, 3. in 4. marca ter 22. marca 2011. Po zaključku sej je dal mnenje o ustreznosti kandidatov za izvrševanje sodniške funkcije na Sodišču za uslužbence in temu mnenju priložil seznam kandidatov z najustreznejšimi izkušnjami na visoki ravni.
(3)

V tem smislu so v RVSZN 1989 (2011) ohranjeni omejevalni ukrepi, uvedeni z odstavkom 8(c) Resolucije 1333 (2000) ter odstavkoma 1 in 2 Resolucije 1390 (2002), v zvezi z Al Kaido in drugimi posamezniki, skupinami, podjetji in entitete, ki so povezani z njo, vključno s tistimi iz oddelka C (osebe, povezane z Al Kaido) in oddelka D (entitete, druge skupine in podjetja, povezana z Al Kaido) s konsolidiranega seznama, ki je bil pripravljen v skladu z resolucijama 1267 (1999) in 1333 (2000), ter tistimi, ki so bili določeni po sprejetju RVSZN 1989 (2011).
3.

Priloga se spremeni: (a) oddelek (b) se nadomesti z naslednjim: „(b) Poimenovanje in opredelitev proizvodov: (i) živila in živilske sestavine, ki vsebujejo koruzo DAS-Ø15Ø7-1, so iz nje sestavljeni ali proizvedeni; (ii) krma, proizvedena iz koruze DAS-Ø15Ø7-1. Gensko spremenjena koruza DAS-Ø15Ø7-1, kot je opisana v vlogi, povzroča odpornost proti koruzni vešči (Ostrinia nubilalis) nekaterim drugim škodljivim vrstam metuljev in tolerantnost na herbicid glufosinat-amonij. Gensko spremenjena koruza DAS-Ø15Ø7-1 vsebuje naslednja zaporedja DNK v dveh kasetah: — kaseta 1: sintetična različica skrajšanega gena cry1F, pridobljenega iz Bacillus thuringiensis subsp. aizawai, ki povzroča odpornost proti koruzni vešči (Ostrinia nubilalis) in nekaterim drugim škodljivim vrstam metuljev, pod nadzorom promotorja ubikvitina ubiZM1(2), pridobljenega iz Zea mays L., in zaključevalnega zaporedja ORF25PolyA iz Agrobacterium tumefaciens pTi15955; — kaseta 2: sintetična različica gena pat, pridobljenega iz seva Tü494 Streptomyces viridochromogenes, ki povzroča toleranco na herbicid glufosinat-amonij, pod nadzorom promotorja 35S in zaključevalnih zaporedij iz mozaičnega virusa cvetače.“ (b) oddelek (c) se nadomesti z naslednjim: „(c) Označevanje: Drugih posebnih zahtev ni, razen tistih iz člena 13(1) in člena 25(2) Uredbe (ES) št. 1829/2003. Za namen člena 13(1) in člena 25(2) Uredbe (ES) št. 1829/2003 je ‚ime organizma‘‚koruza‘.“
(1)

V skladu s členom 127(6) Pogodbe o delovanju Evropske unije lahko Svet na Evropsko centralno banko (ECB) prenese posebne naloge, ki se nanašajo na politike bonitetnega nadzora kreditnih in drugih finančnih institucij, razen zavarovalnic. Svet je to možnost uporabil in je v členu 2 Uredbe Sveta (EU) št. 1096/2010 z dne 17. novembra 2010 o dodelitvi posebnih nalog Evropski centralni banki v zvezi z delovanjem Evropskega odbora za sistemska tveganja (2) ECB dodelil opravljanje nalog sekretariata Evropskega odbora za sistemska tveganja (ESRB) in s tem zagotavljanje analitične, statistične, logistične in administrativne podpore ESRB. V tem okviru bo ECB tudi sestavljala ali hranila dokumente v zvezi s svojimi dejavnostmi in politikami ali odločitvami, povezanimi z ESRB, ki bodo spadali med dokumente ECB v smislu Sklepa ECB/2004/3 z dne 4. marca 2004 o dostopu javnosti do dokumentov Evropske centralne banke (3).
3.

kar zadeva druge akte v zvezi s SIS: (a) Direktiva 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (4), kolikor se uporablja za obdelavo podatkov v SIS; (b) Sklep Sveta 2000/265/ES z dne 27. marca 2000 o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje Sisnet (5); (c) Priročnik SIRENE (6); (d) Uredba Sveta (ES) št. 871/2004 z dne 29. aprila 2004 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (7), in vsi morebitni nadaljnji sklepi o dnevu začetka uporabe teh funkcij; (e) Sklep Sveta 2005/211/PNZ z dne 24. februarja 2005 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (8), in vsi morebitni nadaljnji sklepi o dnevu začetka uporabe teh funkcij; (f) Uredba (ES) št. 1160/2005 Evropskega parlamenta in Sveta z dne 6. julija 2005 o spremembi Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah glede dostopa služb držav članic, odgovornih za izdajanje potrdil o registraciji vozil, do schengenskega informacijskega sistema (9); (g) člen 5(4)(a) in določbe naslova II ter prilog, ki se nanašajo na schengenski informacijski sistem (SIS), Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (10); (h) Uredba Sveta (ES) št. 1104/2008 z dne 24. oktobra 2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II) (11); (i) Sklep Sveta 2008/839/PNZ z dne 24. oktobra 2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II) (12).
4.

dodata se naslednja dela IV in V: „DEL IV Autofom III 1. Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane ‚Autofom III‘. 2. Naprava je opremljena s 16 ultrazvočnimi pretvorniki s frekvenco 2 MHz (Carometec A/S), pri čemer je obratovalna razdalja med pretvorniki 25 mm. Podatki, pridobljeni s pomočjo ultrazvoka, obsegajo meritve debeline hrbtne maščobe, debeline mišice in povezanih parametrov. Rezultati meritev se z uporabo računalnika pretvorijo v ocene deleža pustega mesa. 3. Vsebnost pustega mesa v trupih se izračuna na osnovi 5 spremenljivk v skladu z naslednjo enačbo: LMP = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5 pri čemer je: LMP = ocenjeni delež pustega mesa v trupu, R2P2 – ponderirano povprečje dveh stopenj maščobe brez kože (mm), ponderiranih z 2/3 oziroma 1/3, R2P6 – ponderirano povprečje dveh najmanjših stopenj maščobe (mm), ponderiranih z 2/3 oziroma 1/3, R2P10 – najmanjša maščoba prečnega prereza (mm), R2P13 – prvotna ocena velikosti trupa, R3P5 – največja stopnja mesnatosti (lega največjega rebra minus lega najmanjše maščobe, pretvorjeno v mm). 4. Točke merjenja so opisane v delu II protokola, ki ga je Komisiji predložila Nemčija v skladu s členom 23(4) Uredbe (ES) št. 1249/2008. Ta enačba velja za trupe, ki tehtajo med 50 in 120 kg. DEL V CSB Image Meater 1. Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane ‚CSB Image-Meater‘. 2. Glavni sestavni deli naprave CSB Image-Meater so video kamera, osebni računalnik, opremljen s kartico za analiziranje slike, zaslon, tiskalnik, krmilni mehanizem, sprožitveni mehanizem in vmesniki. Meritve vseh treh Image-Meater spremenljivk se opravijo na razpolovnici v predelu stegna (okoli M. gluteus medius). Rezultati meritev se z uporabo računalnika pretvorijo v ocene deleža pustega mesa. 3. Vsebnost pustega mesa v trupih se izračuna v skladu z naslednjo enačbo: LMP = 68,06616 – 0,45829•MS + 0,11278•MF – 0,25545•WL pri čemer je: LMP = ocenjeni delež pustega mesa v trupu, MS – povprečna stopnja maščobe nad (dorzalno od) M. gluteus medius (mm), MF – povprečna stopnja mesnatosti vzdolž M. gluteus medius (mm), WL – povprečna dolžina glavnin štirih ledvenih vretenc kranialno od M. gluteus medius (mm). 4. Točke merjenja so opisane v delu II protokola, ki ga je Komisiji predložila Nemčija v skladu s členom 23(4) Uredbe (ES) št. 1249/2008. Ta enačba velja za trupe, ki tehtajo med 50 in 120 kg.“
2.

Vstavi se naslednji člen: „Člen 5a Prepovedano je: (a) kupovati ali posredovati obveznice ali vrednostne papirje ali pomagati pri izdaji obveznic ali vrednostnih papirjev, ki jih po 6. aprilu 2011 izda ali zanje jamči nelegitimna vlada Laurenta GBAGBOJA oziroma osebe ali subjekti, ki nastopajo v njenem imenu ali po njenih navodilih, ali subjekti, ki so v njeni lasti ali pod njenim nadzorom. Kot izjema pa finančne institucije lahko kupujejo takšne obveznice ali vrednostne papirje v vrednosti, ki ustreza obveznicam ali vrednostnim papirjem, ki jih že imajo in so pred dospelostjo; (b) zagotavljati posojila kakršne koli oblike nelegitimni vladi Laurenta GBAGBOJA oziroma osebam ali subjektom, ki nastopajo v njenem imenu ali po njenih navodilih, ali subjektom, ki so v njeni lasti ali pod njenim nadzorom; Iz prodaje, posredovanja ali pomoči pri izdaji obveznic in vrednostnih papirjev ter zagotavljanja posojil iz točk (a) in (b) ne izhaja nikakršna odgovornost zadevnih fizičnih ali pravnih oseb, subjektov in organov, če ti niso vedeli ali niso imeli utemeljenega razloga, da bi domnevali, da bodo s svojim ravnanjem kršili zadevne prepovedi.“
(3)

Da pa bi spodbudili napredek pri doseganju politične rešitve pridnestrskega spora, obravnavi preostalih težav v zvezi s šolami, ki uporabljajo latinico, in vnovični zagotovitvi prostega pretoka oseb, bi bilo treba izvajanje omejevalnih ukrepov začasno prekiniti do 30. septembra 2011. Svet bo omejevalne ukrepe ob koncu tega obdobja ponovno pregledal in pri tem upošteval razvoj dogodkov, zlasti na navedenih področjih. Svet lahko kadar koli sklene, da znova uvede ali odpravi omejitve potovanj –
(6)

Zato je treba sprejeti nekatere zaščitne ukrepe na ravni Unije, ki upoštevajo tveganje širjenja bolezni, preživetje virusa v okolju in možne poti njegovega prenosa. Zlasti je treba zagotoviti, da so vozila, ki so bila uporabljena za prevoz prašičev in vstopajo v Unijo iz Rusije, ustrezno očiščena in razkužena.
(3)

Prvotni seznam in prve tri posodobljene sezname za Skupnost pomembnih območij v sredozemski biogeografski regiji v skladu z Direktivo 92/43/EGS je Komisija sprejela z odločbami 2006/613/ES (2), 2008/335/ES (3), 2009/95/ES (4) in Sklepom 2010/45/EU (5). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih določi območja v sredozemski biogeografski regiji, ki so na seznamu za Skupnost pomembnih območij kot posebna ohranitvena območja ter opredeli prednostne naloge za ohranjanje in potrebne ohranitvene ukrepe.
(6)

V novi oceni države članice poročevalke in sklepu EFSA so bili analizirani zlasti pomisleki, zaradi kateri aktivna snov ni bila vključena, kot so sproščanje v okolje večjih količin znanih in neznanih polikloriranih nečistot, za katere ni dostopnih podatkov o obstojnosti, toksikološkem obnašanju, sprejemu iz pridelka, kopičenju, presnovi in mejni vrednosti, ter nezmožnost ocene tveganja za potrošnike, morebitno tveganje za onesnaženje podtalnice in tveganje za ptice, sesalce, vodne organizme in druge neciljne organizme.
(10)

Poleg tega pravila v zvezi s kumulacijo porekla ne predstavljajo rešitve za sladkorno industrijo na Nizozemskih Antilih. Člen 6(4) Priloge III k Sklepu 2001/822/ES določa obdobja in količinske omejitve, za katere se začasno dovoli uporaba kumulacije porekla in ki so združljive s cilji skupne tržne ureditve Unije ob upoštevanju upravičenih interesov podjetij iz ČDO. Te količine se postopoma zmanjšujejo in se bodo končno odpravile z zmanjšanjem na nič ton 1. januarja 2011.